BJCHI แนวโน้ม 2H58 ฟื้นตัวสดใสขึ้นโบรกฯแนะซื้อราคาเป้าหมาย 8.8 บาท
BJCHI คาดแนวโน้ม 2H58 ฟื้นตัวสดใสขึ้น แรงสนับสนุนมาจากการเร่งทำโครงการ TUPI B.V. และการกลับมาก่อสร้างโครงการ QGI นอกจากนี้ยังคาดว่าบริษัทจะสามารถได้รับงานเพิ่มอีก 6 พันล้านบาท คงคำแนะนำ ซื้อ ด้วยราคาพื้นฐาน 8.80 บาท ซึ่งประเมินด้วย P/E ปี 58 ที่ 12 เท่า
19 ส.ค. 2558

บล.ดีบีเอสฯ ระบุในบทวิเคราะห์วันนี้ (19 ส.ค.) ว่า บริษัท บีเจซี เฮฟวี่ อินดัสทรี จำกัด (มหาชน) หรือ BJCHI กำไรสุทธิไตรมาส 2/58เป็น 180 ล้านบาท ถือว่าออกมาดีกว่าที่เราและตลาดฯคาดไว้ก่อนหน้าในอัตรา 6%/24% ตามลำดับ โดยเพิ่มขึ้น 11%หากเทียบกับ เทียบไตรมาสก่อนหน้าเนื่องจากมีการบันทึกกำไรอัตราแลกเปลี่ยน 104 ล้านบาท อย่างไรก็ตามกำไรสุทธิไตรมาส 2/58 ลดลง 22% เทียบกับเทียบช่วงเดียวกันของปีก่อน
ด้านอัตรากำไรขั้นต้นลดลงเป็น 25.5% ค่าใช้จ่ายขาย-บริหารเพิ่มเป็น 19% เทียบไตรมาสก่อนหน้าสืบเนื่องจากโครงการ QGI ที่ล่าช้าออกไป และอยู่ในช่วงการเริ่มงานก่อสร้างโครงการใหม่ๆ
ฝ่ายวิจัยฯคาดว่าแนวโน้มครึ่งหลังปี 58 ฟื้นตัวสดใสขึ้น แรงสนับสนุนมาจากการเร่งทำโครงการ TUPI B.V. และการกลับมาก่อสร้างโครงการ QGI นอกจากนี้ยังคาดว่าบริษัทจะสามารถได้รับงานเพิ่มอีก 6 พันล้านบาท คงคำแนะนำ ซื้อ ด้วยราคาพื้นฐาน 8.80 บาท ซึ่งประเมินด้วย P/E ปี 58 ที่ 12 เท่า